b'\n_START_ARTICLE_\nAyreon\n_START_SECTION_\nHistoria\n_START_PARAGRAPH_\nAyreonin ensimm\xc3\xa4inen albumi The Final Experiment julkaistiin vuonna 1995. Albumi kertoo 500-luvulla Britanniassa el\xc3\xa4neest\xc3\xa4 miehest\xc3\xa4, joka alkaa saada viestej\xc3\xa4 tiedemiehilt\xc3\xa4. Viestit tulevat vuodesta 2084, kun ihmiskunta on melkein tuhonnut itsens\xc3\xa4 suuressa sodassa. Albumilla esiintyy 13 laulajaa ja seitsem\xc3\xa4n soittajaa, suurin osa hollantilaisia. Arjen Anthony Lucassen laulaa ja soittaa t\xc3\xa4ll\xc3\xa4 albumilla, kuten kaikilla muillakin. Arjen on lis\xc3\xa4ksi kirjoittanut kaikki albumit. The Final Experimenti\xc3\xa4 pidet\xc3\xa4\xc3\xa4n yhten\xc3\xa4 ensimm\xc3\xa4isist\xc3\xa4 metal-oopperoista sek\xc3\xa4 rock-ooppera-genren henkiin her\xc3\xa4tt\xc3\xa4j\xc3\xa4n\xc3\xa4._NEWLINE_Actual Fantasy vuodelta 1996 on ainoa Ayreonin albumi, jossa ei ole jatkuvaa tarinaa. Kaikki kappaleet ovat fantasiatarinoita, joten sit\xc3\xa4 voidaan pit\xc3\xa4\xc3\xa4 konseptialbumina. T\xc3\xa4ll\xc3\xa4 albumilla on kolme laulajaa ja kolme soittajaa Arjen Anthony Lucassenin lis\xc3\xa4ksi._NEWLINE_Vuonna 1998 Ayreon julkaisi albumin Into the Electric Castle, jota monet pit\xc3\xa4v\xc3\xa4t Ayreonin parhaana albumina. Tupla-CD on tarina kahdeksasta ihmisest\xc3\xa4 eri aikakausilta. Jokaisella laulajalla on oma hahmonsa. Lis\xc3\xa4ksi albumilla on 11 soittajaa._NEWLINE_Kaksoisalbumi The Universal Migrator vuodelta 2000 on tarina viimeisest\xc3\xa4 eloonj\xc3\xa4\xc3\xa4neest\xc3\xa4 ihmisest\xc3\xa4, joka asuu siirtokunnassa Marsissa. Ensimm\xc3\xa4isess\xc3\xa4 levyss\xc3\xa4, The Dream Sequencer, h\xc3\xa4n aloittaa matkan ajassa taaksep\xc3\xa4in l\xc3\xa4pi ihmiskunnan historian. T\xc3\xa4m\xc3\xa4 ensimm\xc3\xa4inen albumi sis\xc3\xa4lt\xc3\xa4\xc3\xa4 rauhallista ja tunnelmalista progressivista rockia. Toisessa levyss\xc3\xa4, Flight of the Migrator, h\xc3\xa4n matkaa ajassa ja paikassa universumin syntyhetkest\xc3\xa4 Aurinkokuntaan. Toinen albumi on raskaampaa progressiivista metallia ja siin\xc3\xa4 esiintyy useita kuuluisia muusikoita, kuten Timo Kotipelto (Stratovarius) ja Bruce Dickinson (Iron Maiden)._NEWLINE_Vuonna 2004 Ayreon julkaisi tuplalevyn The Human Equation. My\xc3\xb6s siin\xc3\xa4 jokaisella laulajalla on oma roolinsa. T\xc3\xa4ll\xc3\xa4 kertaa Ayreon hylk\xc3\xa4si sci-fin ja fantasian. Albumi kertoo miehest\xc3\xa4, joka joutuu mystisesti auto-onnettomuuteen t\xc3\xa4ysin tyhj\xc3\xa4ll\xc3\xa4 tiell\xc3\xa4 ja makaa koomassa sairaalassa. Tarina kietoutuu 20 p\xc3\xa4iv\xc3\xa4n ymp\xc3\xa4rille, joista jokainen p\xc3\xa4iv\xc3\xa4 on oma kappaleensa. Kyseess\xc3\xa4 siis yhten\xc3\xa4ist\xc3\xa4 tarinajatkumoa kertova konseptialbumi. Levy on niin ik\xc3\xa4\xc3\xa4n ker\xc3\xa4nnyt suurta tunnustusta kriitikoilta._NEWLINE_The Human Equationin j\xc3\xa4lkeen seuraava Ayreonin albumi, 01011001, julkaistiin vuonna 2008. Sitten albumi, The Theory of Everything, julkaistiin vuonna 2013. _NEWLINE_Viimeisin studioalbumi The Source (2017), on tarinaltaan esiosa albumille 01011001. Ayreonille tuttuun tapaan albumi on pitk\xc3\xa4 tupla-albumi, joka kertoo yhten\xc3\xa4isen tarinan. Mukana on j\xc3\xa4lleen useita laulajia, kuten Simone Simons ja Floor Jansen._NEWLINE_Vuonna 2017 Ayreon j\xc3\xa4rjesti kolme Ayreon Universe-nimist\xc3\xa4 konserttia Tillburgissa Hollannissa. Kaikki konsertit myytiin nopeasti loppuun. Konserteissa esiintyi per\xc3\xa4ti 16 laulajaa, muun muassa Nightwishist\xc3\xa4 tutut Marco Hietala ja Floor Jansen. Yksi konserteista kuvattiin ja \xc3\xa4\xc3\xa4nitettiin, ja siit\xc3\xa4 julkaistiin 30.3.2018 livealbumi ja -DVD Ayreon Universe.'